রানাঘাটে কর্মী সমর্থকদের একত্রিত হওয়ার বার্তা জয়প্রকাশ মজুমদারের

হরিণঘাটা: রানাঘাট (Ranaghat) নদীয়া (Nadia) দক্ষিণ জেলা তৃণমূল কংগ্রেসের উদ্যোগে হরিণঘাটায় (Haringhata) অনুষ্ঠিত হল বিজয়া সম্মেলন। এদিনের এই কর্মসূচিতে উপস্থিত ছিলেন তৃণমূলের রাজ্য কমিটির সহ-সভাপতি জয়প্রকাশ মজুমদার, জেলার সভাপতি দেবাশীষ গাঙ্গুলী, এবং হরিণঘাটা পৌরসভার প্রধান দেবাশীষ বসু।

আরও পড়ুন: উৎসব মুখর নদীয়া, লক্ষ্মীপুজোকে কেন্দ্র করে মেলার আয়োজন চাকদার বিস্তীর্ণ এলাকায়

সম্মেলনে উপস্থিত ছিলেন ব্লক ও অঞ্চলস্তরের একাধিক তৃণমূল নেতা-কর্মীও। বিজয়া সম্মেলনের মঞ্চ থেকে তৃণমূল নেতৃত্বের বার্তা ছিল স্পষ্ট। জয়প্রকাশ মজুমদার বলেন, “আগামী ২০২৬ সালের বিধানসভা নির্বাচনের জন্য এখন থেকেই প্রস্তুতি নিতে হবে।” তিনি আরও বলেন, সংগঠনের শক্তিকে আরও মজবুত করে তৃণমূলকে মানুষের পাশে থাকতে হবে।

এদিনের বিজয়া সম্মেলনে কর্মী-সমর্থকদের উপস্থিতি ছিল চোখে পড়ার মতো। বক্তব্যে উঠে আসে একতা ও সংগঠন দৃঢ় করার আহ্বান। অনুষ্ঠানের শেষে দলের পতাকা তুলে ধরে সবাই আগামী নির্বাচনে জয়ের শপথ নেন।